Yogi Adityanath Oath Ceremony Live: योगी आदित्यनाथ ने लगातार दूसरी बार यूपी के CM पद की शपथ ग्रहण की
उत्तर प्रदेश: योगी आदित्यनाथ ने लगातार दूसरी बार उत्तर प्रदेश के मुख्यमंत्री पद की शपथ ग्रहण की। राज्यपाल आनंदीबेन पटेल ने उन्हें लखनऊ के अटल बिहारी वाजपेयी इकाना क्रिकेट स्टेडियम में मुख्यमंत्री पद की शप​थ दिलाई।
Yogi Adityanath Oath Ceremony Live: योगी आदित्यनाथ आज शुक्रवार शाम 4 बजे योगी मुख्यमंत्री पद की शपथ लेंगे। उत्तर प्रदेश में हुए हालिया विधानसभा चुनाव में भाजपा की ऐतिहासिक जीत के बाद आज 25 मार्च को योगी आदित्यनाथ नीत सरकार का शपथ समारोह लखनऊ के अटल बिहारी वाजपेयी इकाना स्टेडियम में होगा। इस स्टेडियम की क्षमता करीब 70 हजार है। इसलिए शपथग्रहण समारोह में इतने ही लोगों को आमंत्रित किया गया है। समारोह में प्रधानमंत्री नरेंद्र मोदी, गृहमंत्री अमित शाह और कई केंद्रीय मंत्रियों समेत भाजपा शासित राज्यों के मुख्यमंत्री भी हिस्सा लेंगे। इससे पहले योगी आदित्यनाथ गुरुवार को सर्वसम्मति से बीजेपी के नवनिर्वाचित विधायक दल का नेता चुने गए। विधायक दल का नेता चुने जाने के बाद उन्होंने राज्यपाल आनंदीबेन पटेल से मुलाकात कर सरकार बनाने का दावा पेश किया।बताया जा रहा है कि योगी आदित्यनाथ के दूसरे कार्यकाल में भी दो डिप्टी सीएम होंगे। 